Tabel de concordanță
	1. Titlul actului UE, inclusiv cea mai recentă modificare, nr.CELEX: 32016R0860


	REGULAMENTUL DELEGAT (UE) 2016/860 AL COMISIEI din 4 februarie 2016 de specificare în detaliu a situațiilor în care excluderea de la aplicarea competențelor de reducere a valorii contabile sau de conversie este necesară în temeiul articolului 44 alineatul (3) din Directiva 2014/59/UE a Parlamentului European și a Consiliului de instituire a unui cadru pentru redresarea și rezoluția instituțiilor de credit și a firmelor de investiții

	2. Titlul proiectului de act normativ naţional

	Regulamentul privind situațiile de excludere a anumitor datorii de la aplicarea competențelor de reducere a valorii contabile sau de conversie, precum și recunoașterea contractuală a acestor competențe

	3. Gradul general de compatibilitate – compatibil

	4. Autoritatea/persoana responsabilă – Banca Națională a Moldovei

	5. Data întocmirii/actualizării - 2026

	Articolul 1 
Obiect
	Capitolul I 
DISPOZIŢII GENERALE

	
	

	(1) Prezentul regulament stabilește norme prin care se specifică în detaliu situațiile excepționale, prevăzute la articolul 44 alineatul (3) din Directiva 2014/59/UE, în care autoritatea de rezoluție poate exclude, integral sau parțial, anumite pasive de la aplicarea competențelor de reducere a valorii contabile sau de conversie atunci când se aplică instrumentul de recapitalizare internă.
	1. Prezentul Regulament stabilește norme prin care se specifică situațiile excepționale, prevăzute la art.1551 și art.156 din Legea nr.232/2016   în care  Banca Națională a Moldovei, în calitate de autoritate de rezoluție (în continuare - autoritatea de rezoluție), poate exclude, integral sau parțial, anumite datorii de la aplicarea competențelor de reducere a valorii contabile sau de conversie atunci când aplică instrumentul de recapitalizare internă și precizează în mai mare detaliu lista datoriilor care fac obiectul excluderii de la obligația de a include clauza contractuală menționată la art.210 alin.(1) din Legea nr.232/2016 și conținutul clauzei contractuale prevăzute la alineatul respectiv.
 
	Compatibil
	

	(2) Dispozițiile prezentului regulament se aplică de către o autoritate de rezoluție desemnată de un stat membru în conformitate cu articolul 3 din Directiva 2014/59/UE și de către Comitetul unic de rezoluție în sfera sarcinilor și competențelor sale prevăzute în Regulamentul (UE) nr. 806/2014 al Parlamentului European și al Consiliului.
	1.Prezentul Regulament stabilește norme prin care se specifică situațiile excepționale, prevăzute la art.1551 din Legea nr.232/2016   în care  Banca Națională a Moldovei, în calitate de autoritate de rezoluție (în continuare - autoritatea de rezoluție), poate exclude, integral sau parțial, anumite datorii de la aplicarea competențelor de reducere a valorii contabile sau de conversie atunci când aplică instrumentul de recapitalizare internă și precizează lista datoriilor care fac obiectul excluderii de la obligația de a include clauza contractuală menționată la art.210 alin.(1) din Legea nr.232/2016 și conținutul clauzei contractuale prevăzute la alineatul respectiv.

	Compatibil
	

	Articolul 2 
Domeniu de aplicare
	
	
	

	Prezentul regulament se aplică entităților menționate la articolul 1 alineatul (1) literele (a)-(e) din Directiva 2014/59/UE.
	2. Prezentul Regulament se aplică instituției de credit sau entității menționate la art.1 alin.(1) lit.b)-e) din Legea nr.232/2016 pentru care Banca Naţională a Moldovei este autoritate de rezoluţie potrivit legii (în continuare – instituții).
	Compatibil
	

	Articolul 3 
Definiții
	
	
	

	În sensul prezentului regulament, se aplică definițiile prevăzute la articolul 3 din Directiva 2014/59/UE. În sensul prezentului regulament se aplică, de asemenea, următoarele definiții: 
1. „contaminare directă” înseamnă o situație în care pierderile directe ale contrapărților instituției aflate în rezoluție, care rezultă din reducerea valorii contabile a pasivelor instituției, duc la nerespectarea iminentă, efectivă sau probabilă a obligațiilor de către contrapărțile respective; 
2. „contaminare indirectă” înseamnă o situație în care reducerea valorii contabile sau conversia pasivelor instituției provoacă o reacție negativă a participanților la piață care duce la o perturbare gravă a sistemului financiar ce poate prejudicia economia reală.
	3. Termenii utilizați în prezentul Regulament au același înțeles cu termenii definiți sau utilizați în Legea nr. 232/2016.
4. În sensul prezentului regulament, se aplică următoarele noțiuni: 

1) contaminare directă – înseamnă o situație în care pierderile directe ale contrapărților instituției supuse rezoluției, rezultate din exercitarea competenței de reducere a valorii sau de conversie a datoriilor, duc la incapacitatea de plată sau probabilitatea neîndeplinirii obligațiilor de către aceste contrapărți;

2) contaminare indirectă – înseamnă o situație în care exercitarea competențelor de reducere a valorii sau de conversie a datoriilor instituției determină o reacție negativă a participanților pe piață, care duce la o perturbare gravă a sistemului financiar cu potențialul de a dăuna economiei reale;
	Compatibil
	

	Articolul 4 
Dispoziții comune
	Capitolul II 
CRITERIILE DE EXCLUDERE A UNOR DATORII DE LA RECAPITALIZAREA INTERNĂ 

Secțiunea 1
Cerințe generale 
	
	

	(1) Autoritățile de rezoluție nu pot exclude un pasiv sau o categorie de pasive de la recapitalizarea internă cu excepția cazului în care acestea se încadrează în lista pasivelor prevăzută la articolul 44 alineatul (2) din Directiva 2014/59/UE.
	5. Banca Națională a Moldovei, în calitate de autoritate de rezoluție, nu poate exclude o datorie sau o categorie de datorii de la recapitalizarea internă cu excepția cazului în care acestea se încadrează în lista datoriilor prevăzută la art.155 din Legea nr.2016/232.
	Compatibil
	

	(2) Decizia autorității de rezoluție de a exclude un pasiv sau o categorie de pasive de la aplicarea instrumentului de recapitalizare internă în temeiul articolului 44 alineatul (3) din Directiva 2014/59/UE se bazează pe o analiză de la caz la caz a instituției aflate în rezoluție și nu este automată.
	6. Decizia autorității de rezoluție, de a exclude o datorie sau o categorie de datorii de la aplicarea instrumentului de recapitalizare internă în temeiul art.1551 și art.156 din Legea nr.232/2016, se bazează pe o analiză de la caz la caz pentru fiecare instituție conform prevederilor din Secțiunile 2-6 din prezentul capitol și nu este automată.
	Compatibil
	

	(3) Atunci când ia în considerare efectuarea de excluderi în temeiul articolului 44 alineatul (3) din Directiva 2014/59/UE și înainte de a exclude complet un pasiv sau o categorie de pasive de la recapitalizarea internă, autoritatea de rezoluție ia în considerare mai întâi opțiunea de a exclude parțial pasivul respectiv prin limitarea amplorii reducerii valorii sale contabile, ori de câte ori este posibil.
	7. Atunci când ia în considerare efectuarea de excluderi în conformitate cu art.1551 și art.156 din Legea nr.232/2016 și înainte de a exclude complet o datorie sau o categorie de datorii de la recapitalizarea internă, Banca Națională a Moldovei, în calitate de autoritate de rezoluție, ia în considerare mai întâi opțiunea de a exclude parțial datoria respectivă prin limitarea cuantumului reducerii valorii sale contabile, ori de câte ori este posibil.

	Compatibil
	

	(4) Pentru a stabili dacă un pasiv ar trebui exclus în temeiul articolului 44 alineatul (3) din Directiva 2014/59/UE, autoritatea de rezoluție evaluează dacă, în momentul în care instituției i se aplică instrumentul de recapitalizare internă, sunt îndeplinite condițiile prevăzute la articolul respectiv. Această evaluare nu aduce atingere obligației autorității de rezoluție de a urma planul de rezoluție, astfel cum se prevede la articolul 87 din Directiva 2014/59/UE.
	8. Pentru a stabili dacă o datorie ar trebui exclusă în temeiul art.1551 și art.156 din Legea nr.232/2016, Banca Națională a Moldovei, în calitate de autoritate de rezoluție, evaluează dacă, în momentul în care instituției i se aplică instrumentul de recapitalizare internă, sunt îndeplinite condițiile prevăzute la art.1551 și art.156 din legea menționată. Această evaluare nu aduce atingere obligației Băncii Naționale a Moldovei, în calitate de autoritate de rezoluție, de a urma planul de rezoluție, astfel cum este prevăzut la art.2951 din lege.
	Compatibil
	

	(5) Decizia de a exclude un pasiv sau o categorie de pasive de la aplicarea instrumentului de recapitalizare internă în temeiul articolului 44 alineatul (3) din Directiva 2014/59/UE se bazează pe cel puțin unul dintre obiectivele rezoluției descrise la articolul 31 alineatul (2) din directiva menționată.
	9. Decizia de a exclude o datorie sau o categorie de datorii de la aplicarea instrumentului de recapitalizare internă în conformitate cu art.1551 și art.156 din Legea nr.232/2016, cel puțin, se bazează pe unul dintre obiectivele rezoluției descrise la art.56 din Legea nr.232/2016.

	Compatibil
	

	(6) Decizia de a exclude integral sau parțial un pasiv sau o categorie de pasive de la aplicarea instrumentului de recapitalizare internă în temeiul articolului 44 alineatul (3) din Directiva 2014/59/UE care ar implica utilizarea fondului de rezoluție se justifică în mod corespunzător, ținând seama de nevoia de promptitudine, în funcție de circumstanțele specifice cazului.
	10. Decizia de a exclude integral sau parțial o datorie sau o categorie de datorii de la aplicarea instrumentului de recapitalizare internă în temeiul art.1551 și art.156 din Legea nr.232/2016 care ar implica utilizarea fondului de rezoluție se justifică în mod corespunzător, ținând seama de nevoia de promptitudine, în funcție de circumstanțele specifice cazului.
	Compatibil
	

	(7) În cazul în care autoritatea de rezoluție a considerat că un pasiv sau o categorie de pasive ar contribui în mod credibil și fezabil la absorbția pierderilor și la recapitalizare și că pasivele respective nu ar îndeplini criteriile de excludere prevăzute la articolul 44 alineatul (3), respectiva autoritate de rezoluție explică fiecare dintre următoarele elemente, în cazul în care aceasta decide să excludă integral sau parțial un pasiv sau o categorie de pasive în temeiul articolului 44 alineatul (3), decizie care ar implica transferarea pierderilor către fondul de rezoluție:
(a) situațiile excepționale care diferă de cele din momentul planificării rezoluției, astfel încât pasivele respective trebuie să fie excluse de la recapitalizarea internă în momentul luării măsurii de rezoluție; 
(b) de ce necesitatea excluderii și, în special, situațiile excepționale care duc la aceasta nu au putut fi prevăzute în cursul planificării rezoluției; 
(c) în cazul în care necesitatea excluderii a fost prevăzută în planul de rezoluție, modul în care autoritatea de rezoluție a abordat necesitatea respectivă pentru a evita ca aceasta să constituie un impediment în calea posibilităților de soluționare.
	11. În cazul în care autoritatea de rezoluție a considerat, că o datorie sau o categorie datorii ar putea contribui în mod credibil și fezabil la absorbția pierderilor și la recapitalizare și că datoriile respective nu ar îndeplini criteriile de excludere prevăzute la art.1551 și art.156 din Legea nr.232/2016, aceasta va trebui să clarifice fiecare dintre următoarele aspecte, în situația în care decide să excludă integral sau parțial o datorie sau o categorie de datorii în conformitate cu art.1551 și art.156 din Legea nr.232/2016, atunci când decizia respectivă ar implica transferarea pierderilor către fondul de rezoluție, și anume:
a) situațiile excepționale care diferă de cele  din momentul planificării rezoluției, astfel încât datoriile respective trebuie să fie excluse de la recapitalizarea internă în momentul luării măsurii de rezoluție.
b) de ce necesitatea excluderii și, în special, situațiile excepționale care duc la aceasta nu au putut fi prevăzute în cursul planificării rezoluției;
c) în cazul în care necesitatea excluderii a fost prevăzută în planul de rezoluție, modul în care Banca Națională a Moldovei, în calitate de autoritate de rezoluție, a abordat necesitatea respectivă pentru a evita ca aceasta să constituie un impediment în calea posibilităților de soluționare.
	Compatibil
	

	(8) Atunci când decide cu privire la excluderea integrală sau parțială a unui pasiv sau a unei categorii de pasive în temeiul articolului 44 alineatul (3) litera (a) din Directiva 2014/59/UE, în cazul în care excluderea ar implica transferarea pierderilor către fondul de rezoluție, autoritatea de rezoluție explică, de asemenea: 
(a) în ce mod/dacă sunt îndeplinite cerințele prevăzute la articolele 5 și 6 din prezentul regulament; și 
(b) de ce necesitatea excluderii nu a putut fi abordată printr-o metodă adecvată de evaluare în temeiul articolului 36 din Directiva 2014/59/UE.
	12. Atunci când decide cu privire la excluderea integrală sau parțială a unei datorii sau a unei categorii de datorii în conformitate cu art.1551 alin.(1) lit.a) din Legea nr.232/2016, în cazul în care excluderea ar implica transferarea pierderilor către fondul de rezoluție, suplimentar la explicațiile prevăzute la pct.11, autoritatea de rezoluție va explica, de asemenea:
a) în ce mod/dacă sunt îndeplinite cerințele prevăzute la Secțiunea a 2-a; și 
b) de ce necesitatea excluderii nu a putut fi determinată printr-o metodă adecvată de evaluare în conformitate cu Capitolul III, Titlul IV din Legea nr. 232/2016.
	Compatibil
	

	(9) Atunci când decide cu privire la excluderea integrală sau parțială a unui pasiv sau a unei categorii de pasive pentru a menține continuitatea funcțiilor critice și a liniilor de activitate esențiale în temeiul articolului 44 alineatul (3) litera (b) din Directiva 2014/59/UE, în cazul în care excluderea ar implica transferarea pierderilor către fondul de rezoluție, autoritatea de rezoluție explică, de asemenea: 
(a) în ce mod/dacă sunt îndeplinite cerințele prevăzute la articolul 7 din prezentul regulament; 
(b) de ce pasivele care urmează să fie excluse sunt mai relevante pentru continuitatea unor funcții critice sau linii de activitate esențiale specificate în mod clar decât pasivele care nu urmează să fie excluse.
	13. Atunci când decide cu privire la excluderea integrală sau parțială a unei datorii sau a unei categorii de datorii pentru a obține continuitatea funcțiilor critice şi a liniilor de activitate de bază în temeiul art.1551 alin.(1) lit.b) din Legea nr.232/2016 în cazul în care excluderea ar implica transferarea pierderilor către fondul de rezoluție, autoritatea de rezoluție explică, de asemenea:
a) dacă și modul în care sunt îndeplinite cerințele prevăzute în Secțiunea a 4-a; și 
b) de ce datoriile care urmează să fie excluse sunt mai relevante pentru continuitatea unor funcții critice sau linii de activitate de bază specificate în mod clar decât datoriile din aceeași clasă de creanțe, care nu urmează să fie excluse.
	Compatibil
	

	(10) Atunci când autoritatea de rezoluție exclude integral sau parțial un pasiv sau o categorie de pasive pentru a evita contaminarea la scară largă în temeiul articolului 44 alineatul (3) litera (c) din Directiva 2014/59/UE, în cazul în care excluderea ar implica transferarea pierderilor către fondul de rezoluție, autoritatea de rezoluție explică, de asemenea: 
(a) în ce mod/dacă sunt îndeplinite cerințele prevăzute la articolul 8 din prezentul regulament; 
(b) motivele pentru care pasivele excluse au o probabilitate mai ridicată de a provoca o contaminare la scară largă de tipul descris la articolul 44 alineatul (3) litera (c) din Directiva 2014/59/UE decât cele care nu sunt excluse.
	14. Atunci când autoritatea de rezoluție exclude integral sau parțial o datorie sau o  categorie de datorii pentru evitarea declanșării unei contaminări la scară largă în temeiul art.1551 alin.(1) lit.c) din Legea nr.232/2016, în cazul în care excluderea ar implica transferarea pierderilor către fondul de rezoluție, autoritatea de rezoluție explică, de asemenea:
a) modul în care sunt îndeplinite cerințele prevăzute Secțiunea 5; și 
b) motivele pentru care datoriile excluse au o probabilitate mai ridicată de a provoca o contaminare la scară largă de tipul descris la art.1551 alin.(1) lit.c) din Legea nr.232/2016 decât datoriile din aceeași clasă de creanțe, care nu urmează a fi excluse.
	Compatibil
	

	(11) Atunci când autoritatea de rezoluție exclude integral sau parțial un pasiv sau o categorie de pasive în temeiul articolului 44 alineatul (3) litera (d) din Directiva 2014/59/UE, în cazul în care excluderea ar implica transferarea pierderilor către fondul de rezoluție, autoritatea de rezoluție explică, de asemenea, în ce mod/dacă sunt îndeplinite cerințele prevăzute la articolul 9 din prezentul regulament.
	15. Atunci când autoritatea de rezoluție exclude integral sau parțial o datorie sau a o categorie de datorii în temeiul art.1551 alin.(1) lit.d) din Legea nr.232/2016, în cazul în care excluderea ar implica transferarea pierderilor către fondul de rezoluție, Banca Națională a Moldovei, în calitate de autoritate de rezoluție, explică, modul în care sunt îndeplinite cerințele prevăzute la Secțiunea a 6-a.
	Compatibil
	

	Articolul 5 
Excluderea din motive de imposibilitate de a proceda la recapitalizarea internă, prevăzută la articolul 44 alineatul (3) litera (a) din Directiva 2014/59/UE
	Secțiunea a 2-a
Excluderea datoriilor din motive de imposibilitate de a proceda la recapitalizarea internă , prevăzută la art.1551 alin.(1) lit.a) din Legea nr.232/2016
	
	

	(1) Autoritățile de rezoluție pot exclude un pasiv sau o categorie de pasive de la aplicarea instrumentului de recapitalizare internă numai în cazul în care obstacolele din calea aplicării invocate nu permit ca aceasta să aibă loc într-un termen rezonabil, în ciuda tuturor eforturilor depuse de autoritatea de rezoluție.
	16. Banca Națională a Moldovei, în calitate de autoritate de rezoluție, poate exclude o datorie sau o categorie de datorii de la aplicarea instrumentului de recapitalizare internă numai în cazul în care obstacolele din calea aplicării invocate nu permit ca aceasta să aibă loc într-un termen rezonabil, chiar dacă au fost depuse toate eforturile necesare de către autoritatea de rezoluție.
	Compatibil
	

	(2) În ceea ce privește alineatul (1), autoritățile de rezoluție îndeplinesc în special următoarele cerințe înainte de a lua o decizie cu privire la excluderea menționată la alineatul respectiv: 
(a) obligația ca autoritatea de rezoluție să prevadă în planul de rezoluție o descriere a proceselor menite să asigure disponibilitatea în timp util a informațiilor necesare în scopul evaluării prevăzute la articolele 36 și 49 din Directiva 2014/59/UE; 
(b) obligația ca autoritatea de rezoluție să abordeze orice impedimente din calea posibilităților de soluționare a instituției, inclusiv circumstanțele care duc la o potențială excludere care ar putea fi prevăzute în procesul de planificare a rezoluției, atunci când excluderile potențiale respective reprezintă impedimente în calea posibilităților de soluționare.
	17. În  conformitate cu pct.16, Banca Națională a Moldovei, în calitate de autoritate de rezoluție, înainte de a lua o decizie cu privire la excluderea menționată, îndeplinește în special următoarele cerințe: 
a) obligația ca autoritatea de rezoluție să prevadă în planul de rezoluție o descriere a proceselor menite să asigure disponibilitatea în timp util a informațiilor necesare în scopul evaluării prevăzute la Capitolul III, Titlul IV și art.185-189 din Legea nr. 232/2016; 
b) obligația ca autoritatea de rezoluție să abordeze orice impedimente din calea posibilităților de soluționare a instituției, inclusiv circumstanțele care duc la o potențială excludere care ar putea fi prevăzute în procesul de planificare a rezoluției, atunci când excluderile potențiale respective reprezintă impedimente în calea posibilităților de soluționare.
	Compatibil
	

	Articolul 6 
Termenul rezonabil
	Secțiunea a 3-a

Termenul rezonabil
	
	

	(1) Atunci când urmăresc să excludă un pasiv sau o categorie de pasive de la recapitalizarea internă în temeiul articolului 44 alineatul (3) litera (a) din Directiva 2014/59/UE și pentru a stabili ce anume constituie un „termen rezonabil”, autoritățile de rezoluție stabilesc următoarele: 
(a) când trebuie să fie stabilită în ultimă instanță valoarea reducerii contabile; 
(b) până când ar trebui efectuate toate sarcinile necesare pentru recapitalizarea internă a pasivelor respective astfel încât să se atingă obiectivele rezoluției, ținând seama de situația din momentul măsurii de rezoluție.
	18. Atunci când urmărește să excludă o datorie sau o categorie de datorie de la exercitarea competențelor de reducere a valorii sau de conversie în temeiul art.1551 alin.(1) lit.a) din Legea nr.232/2016 și pentru a stabili ce anume constituie un „termen rezonabil”, autoritatea de rezoluție stabilește următoarele: 
1) termenul-limită până la care trebuie stabilită, în mod definitiv, valoarea reducerii contabile; 
2) termenul-limită până la care ar trebui efectuate toate sarcinile necesare pentru recapitalizarea internă a datoriilor respective astfel încât să se atingă obiectivele rezoluției, ținând seama de situația din momentul acțiunii de rezoluție.
	Compatibil
	

	(2) Atunci când stabilesc cerințele prevăzute la alineatul (1), autoritățile de rezoluție evaluează următoarele:
(a) necesitatea de a publica o decizie de recapitalizare internă și de a stabili valoarea recapitalizării interne și alocarea sa finală diverselor categorii de creditori; 
(b) consecințele amânării unei astfel de decizii asupra încrederii pieței, reacțiile potențiale ale pieței, cum ar fi ieșirile de lichidități, precum și eficacitatea măsurii de rezoluție, ținând seama de următoarele două elemente: 
(i) dacă nerespectarea obligațiilor de către instituție și riscul ca aceasta să intre în dificultate sunt cunoscute de către participanții la piață;
(ii) vizibilitatea consecințelor, pentru participanții la piață, ale nerespectării obligațiilor de către instituție sau ale potențialei intrări în dificultate a acesteia;
(c) dacă nerespectarea obligațiilor de către instituție și riscul ca aceasta să intre în dificultate sunt cunoscute de către participanții la piață; vizibilitatea consecințelor, pentru participanții la piață, ale nerespectării obligațiilor de către instituție sau ale potențialei intrări în dificultate a acesteia; programul de funcționare al piețelor, în măsura în care acesta ar putea afecta continuitatea funcțiilor critice și efectele de contaminare; 
(d) data (datele) de referință la care trebuie să fie îndeplinite cerințele de capital; 
(e) datele la care sunt exigibile plățile instituției, precum și scadența pasivelor în cauză.
	19. Atunci când stabilește cerințele prevăzute la pct.18, autoritatea de rezoluție va evalua următoarele: 
1) necesitatea de a publica o decizie de recapitalizare internă, de a stabili valoarea recapitalizării interne și alocarea finală pe clase de creanțe potrivit ierarhiei claselor de creanțe în procedurile obișnuite de insolvabilitate aplicate instituțiilor de credit;
2) consecințele amânării unei astfel de decizii asupra încrederii pieței, reacțiile potențiale ale pieței, cum ar fi retragerile de lichidități, precum și eficacitatea acțiunii de rezoluție, ținând seama de următoarele două elemente: 
a) dacă nerespectarea obligațiilor de către instituție și riscul ca aceasta să intre în dificultate sunt cunoscute de către participanții la piață; 
b) vizibilitatea consecințelor, pentru participanții la piață, ale nerespectării obligațiilor de către instituție sau ale potențialei intrări în dificultate a acesteia; 
3) dacă nerespectarea obligațiilor de către instituție și riscul ca aceasta să intre în dificultate sunt cunoscute de către participanții la piață; vizibilitatea consecințelor, pentru participanții la piață, ale nerespectării obligațiilor de către instituție sau ale potențialei intrări în dificultate a acesteia; programul de funcționare al piețelor, în măsura în care acesta ar putea afecta continuitatea funcțiilor critice și efectele de contaminare; 
4) termenul-limită pentru îndeplinirea cerințelor de capital; 
5) termenul-limită pentru efectuarea plăților bancare și scadența datoriilor aferente.

	
	


	Articolul 7 
Excluderea din motive de menținere a anumitor funcții critice și linii de activitate esențiale, prevăzută la articolul 44 alineatul (3) litera (b) din Directiva 2014/59/UE
	Secțiunea a 4-a
Excluderea din motive de menținere a anumitor funcții critice și linii de activitate de bază ale instituției, potrivit art.1551 alin.(1) lit.b) din Legea nr.232/2016
	
	

	(1) Autoritățile de rezoluție pot exclude anumite pasive sau o categorie de pasive pe baza faptului că acest lucru este necesar și proporționat pentru a menține anumite funcții critice, atunci când consideră că pasivul sau categoria de pasive este legată de o funcție critică pentru a cărei continuitate pasivul sau categoria de pasive respectivă nu ar trebui să fie recapitalizată intern, în cazul în care este îndeplinită oricare dintre condițiile de mai jos: 
(a) recapitalizarea internă a pasivului sau a categoriei de pasive ar submina funcția din cauza disponibilității finanțării sau a dependenței de contrapărți, cum ar fi contrapărțile la operațiunile de acoperire a riscurilor, de infrastructură sau de prestatorii de servicii către instituție, care pot fi împiedicați sau care pot să nu dorească să continue tranzacțiile cu instituția după o recapitalizare internă; 
(b) funcția critică în cauză este un serviciu prestat de instituție unor terți care depinde de continuitatea pasivului.
	20. Autoritatea de rezoluție poate exclude anumite datorii sau o categorie de datorii pe baza faptului  că acest lucru este necesar și proporțional pentru a menține anumite funcții criticeatunci când consideră că datoria sau categoria de datorii este asociată de o funcție critică pentru a cărei continuitate datoria sau categoria de datorii  nu ar trebui să fie afectată prin recapitalizarea internă, în cazul în care este îndeplinită oricare dintre condițiile de mai jos: 
1) recapitalizarea internă a datoriei sau a categoriei de datorii ar submina funcțiile critice din cauza disponibilității finanțării sau a dependenței de contrapărți, cum ar fi contrapărțile la operațiunile de acoperire a riscurilor, de infrastructură sau de prestatorii de servicii către instituție, care pot fi împiedicați sau care pot să nu dorească să continue tranzacțiile după o recapitalizare internă; 
2) funcțiile critice  în cauză sunt un serviciu prestat de instituția unor terți care depinde de continuitatea datoriilor lor.

	Compatibil
	

	(2) Autoritățile de rezoluție pot exclude pasivele care sunt necesare pentru gestionarea (acoperirea) riscurilor în contextul funcțiilor critice numai atunci când sunt îndeplinite cumulativ următoarele două condiții: 
(a) gestionarea (acoperirea) riscurilor este recunoscută în scopuri prudențiale și este esențială pentru menținerea operațiunilor legate de funcțiile critice; 
(b) instituției i-ar fi imposibil să înlocuiască o măsură de gestionare a riscurilor finalizată, în condiții rezonabile, în termenul necesar pentru menținerea funcției critice.
	21. Autoritatea de rezoluție poate exclude datoriile care sunt necesare pentru gestionarea (acoperirea) riscurilor în contextul funcțiilor critice numai atunci când sunt îndeplinite cumulativ următoarele două condiții:
1) gestionarea (acoperirea) riscurilor este recunoscută în scopuri prudențiale și este esențială pentru menținerea operațiunilor legate de funcțiile critice; 
2) instituția nu ar putea înlocui, în condiții rezonabile, o măsură de gestionare a riscurilor finalizată, în termenul necesar pentru a menține funcția critică.

	Compatibil
	

	(3) Autoritățile de rezoluție pot exclude pasive în scopul menținerii unei relații de finanțare numai atunci când sunt îndeplinite cumulativ următoarele două condiții: 
(a) autoritatea de rezoluție stabilește că finanțarea este esențială pentru menținerea unei funcții critice; 
(b) având în vedere articolul 6 din prezentul regulament, instituției i-ar fi imposibil să înlocuiască finanțarea în termenul necesar pentru menținerea funcției critice.
	22. Autoritatea de rezoluție poate exclude datorii în scopul menținerii unei relații de finanțare numai atunci când sunt îndeplinite cumulativ următoarele două condiții: 
1) autoritatea de rezoluție stabilește că finanțarea este esențială pentru menținerea unei funcții critice; 
2) având în vedere pct.20-21, instituției i-ar fi imposibil să înlocuiască finanțarea în termenul necesar pentru menținerea funcției critice.

	(4) Autoritățile de rezoluție nu pot exclude un pasiv sau o categorie de pasive exclusiv pe baza uneia dintre următoarele: 
(a) scadența sa; 
(b) preconizarea unei creșteri a costurilor de finanțare care nu pune în pericol continuitatea funcției critice; 
(c) preconizarea unui profit potențial viitor.
	23. Autoritatea de rezoluție nu poate exclude o datorie  sau o categorie de datorii exclusiv pe baza uneia dintre următoarele: 
1) scadența sa; 
2) preconizarea unei creșteri a costurilor de finanțare care nu pune în pericol continuitatea funcției critice; 
3) preconizarea unui profit potențial viitor.
	Compatibil
	

	(5) Autoritățile de rezoluție pot exclude anumite pasive sau o categorie de pasive pe baza faptului că acest lucru este necesar și proporționat pentru a menține o linie de activitate esențială în cazul în care excluderea pasivului respectiv este crucială pentru a menține capacitatea instituției aflate în rezoluție de a-și continua operațiunile, serviciile și tranzacțiile- cheie, și pentru a atinge obiectivele rezoluției stabilite la articolul 31 alineatul (2) literele (a) și (b) din Directiva 2014/59/UE.
	24. Autoritatea de rezoluție poate exclude anumite datorii sau o categorie de datorii pe baza faptului că acest lucru este necesar și proporționat pentru a menține o linie de activitate esențială în cazul în care excluderea datoriei respective este crucială pentru a menține capacitatea instituției aflate în rezoluție de a-și continua operațiunile, serviciile și tranzacțiile cheie, și pentru a atinge obiectivele rezoluției stabilite la art.56 alin.(1) lit.a) și b) din Legea nr.232/2016.
	Compatibil
	

	Articolul 8 
Excluderea din motive de evitare a contaminării la scară largă, prevăzută la articolul 44 alineatul (3) litera (c) din Directiva 2014/59/UE
	Secțiunea a 5-a
Excluderea din motive de evitare  a contaminării la scară largă, potrivit art.1551 alin.(1) lit.c) din Legea nr.232/2016
	
	

	(1) Atunci când iau în considerare efectuarea de excluderi pe baza riscului de contaminare directă în temeiul articolului 44 alineatul (3) litera (c) din Directiva 2014/59/UE, autoritățile de rezoluție ar trebui să evalueze, în cea mai mare măsură posibilă, gradul de interconectare al instituției aflate în rezoluție cu contrapărțile sale. Evaluarea menționată în primul paragraf include toate elementele următoare: 
(a) analiza expunerilor față de contrapărți relevante în ceea ce privește riscul ca recapitalizarea internă a acestor expuneri să cauzeze intrări în dificultate în lanț; 
(b) importanța sistemică a contrapărților care sunt expuse riscului de a intra în dificultate, în special în ceea ce privește alți participanți la piața financiară și furnizori de infrastructuri pentru piața financiară.
	25. Atunci când ia în considerare efectuarea de excluderi pe baza riscului de contaminare directă în conformitate cu art.1551 alin.(1) lit.c) din Legea nr.232/2016, autoritatea de rezoluție evalueză, în cea mai mare măsură posibilă, gradul de interconectare al instituției cu contrapărțile sale. Evaluarea va include următoarele elemente:
1) analiza expunerilor față de contrapărți relevante în ceea ce privește riscul ca exercitarea competenței de reducere a valorii sau conversie asupra acestor datorii să cauzeze intrări în dificultate în lanț; 
2) importanța sistemică a contrapărților care sunt expuse riscului de a intra în dificultate, în special în ceea ce privește alți participanți la piața financiară și furnizori de infrastructuri pentru piața financiară.
	Compatibil
	

	(2) Atunci când ia în considerare efectuarea de excluderi pe baza riscului de contaminare indirectă în temeiul articolului 44 alineatul (3) litera (c) din Directiva 2014/59/UE, autoritatea de rezoluție evaluează, în cea mai mare măsură posibilă, necesitatea și proporționalitatea excluderii pe baza mai multor indicatori obiectivi relevanți. Printre indicatorii care pot fi relevanți pentru cazul respectiv se numără următoarele elemente: 
(a) numărul, dimensiunea și gradul de interconectare ale instituțiilor având caracteristici similare cu cele ale instituției aflate în rezoluție, în măsura în care acestea ar putea duce la o lipsă de încredere la scară largă în sectorul bancar sau în sistemul financiar în ansamblu; 
(b) numărul de persoane fizice afectate direct sau indirect de recapitalizarea internă, vizibilitatea și reflectarea în presă a măsurii de rezoluție, în măsura în care acestea prezintă un risc semnificativ de subminare a încrederii generale în sectorul bancar sau în sistemul financiar în ansamblu; 
(c) numărul, dimensiunea și gradul de interconectare ale contrapărților afectate de recapitalizarea internă, inclusiv ale participanților la piață din sectorul nebancar, și importanța funcțiilor critice îndeplinite de contrapărțile respective; 
(d) capacitatea contrapărților de a apela la prestatori de servicii alternativi pentru funcțiile care au fost evaluate drept substituibile, având în vedere situația specifică; 
(e) dacă un număr semnificativ de contrapărți și-ar retrage finanțarea sau ar înceta să efectueze tranzacții cu alte instituții ca urmare a recapitalizării interne sau dacă piețele ar înceta să funcționeze în mod corespunzător ca urmare a recapitalizării interne a acestor participanți la piață, în special în caz de pierdere generalizată a încrederii pieței sau de panică;
(f) retragerea pe scară largă a finanțării pe termen scurt sau a depozitelor în cantități semnificative; 
(g) numărul, dimensiunea sau importanța instituțiilor care riscă să îndeplinească condițiile de intervenție timpurie sau condițiile de a fi în curs de a intra în dificultate sau de a fi susceptibile de a intra în dificultate prevăzute la articolul 32 alineatul (4) din Directiva 2014/59/UE;
(h) riscul de întrerupere semnificativă a funcțiilor critice sau de creștere semnificativă a prețurilor pentru furnizarea acestor funcții, [după cum rezultă din modificările condițiilor de piață pentru aceste funcții sau din disponibilitatea acestora], sau așteptările contrapărților și ale altor participanți la piață; 
(i) scăderi semnificative la scară largă ale prețurilor acțiunilor instituțiilor sau ale prețurilor activelor deținute de instituții, în special în cazul în care acestea pot avea un impact asupra situației capitalului instituțiilor; 
(f) reducerea semnificativă generală și la scară largă a finanțării pe termen scurt sau mediu aflate la dispoziția institu țiilor; 
(k) o deteriorare semnificativă a funcționării pieței finanțării interbancare, astfel cum rezultă din creșterea semnificativă a cerințelor în materie de marje și din scăderea garanțiilor aflate la dispoziția instituțiilor; 
(l) creșteri semnificative și la scară largă ale prețurilor asigurărilor împotriva riscului de credit sau scăderea ratingurilor de credit ale instituțiilor sau ale altor participanți la piață care sunt relevanți pentru situația financiară a instituțiilor.
	26. Atunci când ia în considerare efectuarea de excluderi pe baza riscului de contaminare indirectă în conformitate cu art.1551 alin.(1) lit.c) din Legea nr.232/2016, autoritatea de rezoluție ar trebui să evalueze, necesitatea și proporționalitatea excluderii pe baza mai multor indicatori obiectivi relevanți, ținând cont, dar fără a se limita, de următoarele elemente:
1) numărul, dimensiunea și gradul de interconectare ale instituțiilor având caracteristici similare cu cele ale instituției aflate în rezoluție, în măsura în care aceste caracteristici ar putea duce la o lipsă de încredere la scară largă în sectorul financiar sau în sistemul financiar în ansamblu; 
2) numărul de persoane fizice (clienți) afectate direct sau indirect de recapitalizarea internă, vizibilitatea și reflectarea în presă a acțiunii de rezoluție, în măsura în care acestea prezintă un risc semnificativ de subminare a încrederii generale în sectorul financiar sau în sistemul financiar în ansamblu; 
3) numărul, dimensiunea și gradul de interconectare ale contrapărților afectate de recapitalizarea internă, inclusiv ale participanților la piață din sectorul nebancar, și importanța funcțiilor critice îndeplinite de contrapărțile respective; 
4) capacitatea contrapărților de a apela la prestatori de servicii alternativi pentru funcțiile care au fost evaluate drept substituibile, având în vedere situația specifică;
5) dacă un număr semnificativ de contrapărți și-ar retrage finanțarea sau ar înceta să efectueze tranzacții cu alte instituții ca urmare a recapitalizării interne sau dacă piețele ar înceta să funcționeze în mod corespunzător ca urmare a recapitalizării interne a acestor participanți la piață, în special în caz de pierdere generalizată a încrederii pieței sau de panică; 
6) retragerea pe scară largă a finanțării pe termen scurt sau a depozitelor în volum semnificativ; 
7) numărul, dimensiunea sau importanța instituțiilor care riscă să îndeplinească condițiile de intervenție timpurie conform art.42 din Legea nr.232/2016 sau condițiile de a intra în dificultate sau de a fi susceptibile de a intra în dificultate, în conformitate cu art.59 din Legea nr.232/2016; 
8) riscul de întrerupere semnificativă a funcțiilor critice sau de creștere semnificativă a prețurilor pentru furnizarea acestor funcții (după cum rezultă din modificările condițiilor de piață pentru aceste funcții sau din disponibilitatea acestora), sau așteptările contrapărților și ale altor participanți la piață; 
9) scăderi semnificative și la scară largă ale prețurilor acțiunilor sau ale prețurilor activelor deținute de instituții, în special în cazul în care acestea pot avea un impact asupra situației capitalului acestora; 
10) reducerea semnificativă generală și la scară largă a finanțării pe termen scurt sau mediu aflate la dispoziția instituțiilor ; 
11) o deteriorare semnificativă a funcționării pieței finanțării interbancare, astfel cum rezultă din creșterea semnificativă a cerințelor în materie de marje și din scăderea garanțiilor aflate la dispoziția instituțiilor; 
12) creșteri semnificative și la scară largă ale prețurilor asigurărilor împotriva riscului de credit sau scăderea ratingurilor de credit ale instituțiilor sau ale altor participanți la piață care sunt relevanți pentru situația financiară a instituțiilor.

	Articolul 9 
Excluderea din motive de evitare a scăderii valorii, prevăzută la articolul 44 alineatul (3) litera (d) din Directiva 2014/59/UE
	Secțiunea a 6-a
Excluderea datoriilor din motive de evitare a pierderii de valoare, potrivit art.1551 alin.(1) lit.d) din Legea nr.232/2016
	
	

	(1) Autoritățile de rezoluție pot exclude un pasiv sau o categorie de pasive de la recapitalizarea internă în cazul în care această excludere ar evita distrugerea valorii, astfel încât deținătorii pasivelor neexcluse să se afle într-o situație mai bună decât dacă pasivele respective ar fi fost recapitalizate intern. 
	27. Autoritatea de rezoluție poate exclude o datorie sau o categorie de datorii de la recapitalizarea internă în conformitate cu art.1551 alin.(1) lit.d) din Legea nr.232/2016, dacă această excludere ar evita distrugerea valorii, astfel încât deținătorii datoriilor neexcluse să se afle într-o situație mai bună decât dacă datoriile respective ar fi fost recapitalizate intern.
	Compatibil
	

	(2) Pentru a stabili dacă este îndeplinită condiția de la alineatul (1), autoritățile de rezoluție compară și evaluează, pentru toți creditorii, situația rezultată în urma unei potențiale recapitalizări interne și, respectiv, a potențialei neaplicări a acestei măsuri, în conformitate cu articolul 36 alineatul (16) și articolul 49 alineatul (5) din Directiva 2014/59/UE.
	28. Pentru a stabili dacă este îndeplinită condiția de la pct.27, autoritatea de rezoluție va compara și evalua,  situația tuturor creditorilor rezultată în urma unei potențiale recapitalizări interne și, respectiv, situația potențialei neaplicări a acestei măsuri în conformitate cu prevederile Instrucțiunii nr.17 din 19.01.2024 privind evaluările în scop de rezoluție.

